૨૪ જાન્યુઆરી, ૧૯૫૦ના દિવસે સંવિધાન સભામાં નિર્ણય લેવાયો કે આ ગીતનો સ્વાતંત્ર્ય સંગ્રામમાં ઉલ્લેખનીય ફાળો હોવાના કારણે તેના પ્રથમ બે અંતરાને ‘જન ગણ મન’ ગીતની સમકક્ષ માન્યતા આપવામાં આવે. આ ઘોષણાના કારણે આજ પણ અનેક મહત્ત્વના પ્રસંગોએ ‘વંદે માતરમ્’ ગીતને સ્થાન મળ્યું. આકાશવાણી અને દૂરદર્શનનાં બધાં કેન્દ્રોમાં આ ગીતથી જ પ્રસારણ થાય છે. કેટલીક સાંસ્કૃતિક અને સામાજિક સંસ્થાઓ પોતાના કાર્યક્રમમાં ‘વંદે માતરમ્’નું સંપૂર્ણ ગાન કરે છે.